Salvatore Cordileone

**Salvatore Joseph Cordileone** (født 1956) er katolsk erkebiskop av San Francisco i USA.

## Liv og virke
### Bakgrunn
Etter skolegang ved Crawford High School studerte Cordileone, hvis besteforeldre var innvandrere fra Sicilia, filosofi og teologi ved San Diego State University og ved University of San Diego. Deretter studerte han som alumne ved Pontifical North American College fra 1978 ved Gregoriana i Roma.

### Prest
Am 9. juli 1982 ble Cordileone presteviet for bispedømmet San Diego. Fra 1985 til 1989 studerte han kirkerett ved Gregoriana. Deretter var han sekretær for koadjutorbiskopen i San Diego, Robert Henry Brom, og sogneprest i Calexico.  

Fra 1995 til 2002 virket Cordileone ved Signatura Apostolica i Roma. 

### Hjelpebiskop i San Diego
Den 5. juli 2002 utnevnte pave Johannes Paul II ham til titularbiskop av *[[Natchesium]]* og til hjelpebiskop i San Diego. Han ble bispeviet av biskopen der, Robert Henry Brom, den 21. august samme år. Medkonsekrerende var biskop av La Crosse, Raymond Leo Burke, og hjelpebiskop Gilbert Espinosa Chávez fra San Diego.
### Biskop av Oakland
Pave Benedikt XVI utnevnte biskop Salvatore Cordileone den 23. mars 2009 til biskop av Oakland. Han ble installert der den 5. mai. I 2009 undertegnet han sammen med en rekke ortodokse biskoper, katolske biskoper pg protestantiske ledere av især evangelikal tilhørighet i USA *[[Manhattan Declaration: A Call of Christian Conscience]]*, som fastholdt opposisjon mot samkjønnede ekteskap, abort og assistert selvmord. Mellom 2011 og 2017 var Cordileone formann for den amerikanske katolske bispekonferanses komité for ekteskapet, og i denne egenskap søkte han å forsvare ekteskapet ut fra de bibelske forbilder. I et intervju med Catholic News Agency i juni 2012 fremholdt biskop Cordileone at en omdefinisjon av ekteskapet til å favne homoseksuelle par ville være dårlig for barn, skadelig for samfunnet og farlig for religionsfriheten.

### Erkebiskop av San Francisco
Den 27. juli 2012 utnevnte pave Benedikt XVI ham til erkebiskop av San Francisco.

I mai 2022 forbød han speaker i Representantenes hus Nancy Pelosi mottakelse av den hellige kommunion (nattverd) grunnet hennes klare og vedvarende politiske fremme av provosert abort. Pelosi er hjemmehørende i San Francisco. Forbudet ble gjort kjent av erkebiskopen på erkebispedømmets hjemmesider den 20. mai 2022. Der peker erkebiskopen på sine forgjeves forsøk siden september 2021 på dialog med henne om saken.

Erkebiskop Salvatore Cordileone var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1649-1730) *1724
* Kardinal [[Enrico Enríquez]] (1701-1756) *1743
* Erkebiskop [[Manuel Quintano Bonifaz]] (1698-1774) *1749
* Kardinal [[Buenaventura Córdoba Espinosa de la Cerda]] (1724-1777) *1761
* Kardinal [[Giuseppe Maria Doria Pamphilj]] (1751-1816) *1773
* [[Pave Pius VIII]] (1761-1830) *1800
* [[Pave Pius IX]] (1792-1878) *1827
* Kardinal [[Alessandro Franchi]] (1819-1878) *1856
* Kardinal [[Giovanni Simeoni]] (1816-1892) *1875
* Kardinal [[Antonio Agliardi]] (1832-1915) *1884
* Kardinal [[Basilio Pompilj]] (1858-1931) *1913 
* Kardinal [[Adeodato Giovanni Piazza]] (1884-1957) *1930
* Kardinal [[Luigi Raimondi]] (1912-1975) *1954
* Erkebiskop [[John Robert Roach]] (1921-2003) *1971
* Biskop [[Robert Henry Brom]] (1938-) *1983
* Erkebiskop *Salvatore Cordileone'' (1956- ) *2002

## Referanser


## Eksterne lenker
* Biografi på nettsiden til erkebispedømmet San Francisco